SARL-NUUS SONDAG 04 AUGUSTUS 2013 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika. Die SARL saai 
elke Sondag om (8:15 SAT `n nuusbulletin in Afrikaans en om (8:30 SAT in En- 
gels uit. Vir oudio gaan na www.sarl.org.za, klik op `'Amateur Radio Today” en 
volg die skakels soos aangedui. Vir oudio deur Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


IN DIE NUUS VANDAG: 

DURBAN RTA DATUM VERANDER, GAUTENG RTA NOU EERSTE 
DONASIE VIR TOEKOMSTIGE DX-PEDISIES 

NEEM DEEL AAN DIE SARL SE AUGUSTUS-KOMPETISIE 

U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 

DURBAN RTA DATUM VERANDER, GAUTENG RTA NOU EERSTE 

Die datum vir die SARL se Rdadiotegnologie-in-Aksie-Simposium is verander 
na 14 September 2013. Die simposium sal in die Universiteit VA KwaZulu-Natal 
gehou word. Besprekings sal vroeg volgende week open. 


Die RTA vir Gauteng sal op 31 Augustus in die Innovation Hub in Pretoria 
plaasvind. Dit is `n baie moderne fasiliteit wat maklik vanaf die N1 bereikbaar 
is. Neem die WNNR-afrit en die toegangspad is oorkant die WNNR-ingang. 


Besprekings vir hierdie byeenkoms sal ook volgende week open. Verkry al die 
besonderhede van www.sarl.org.za, kies die verbinding na Radio Technology in 
Action aan die linkerkant van die tuisblad. 


Die eerste aanbieding is verlede week in Port Elizabeth gehou en dit was `n 
groot sukses. Teken die datums vir die volgende twee aanbiedings, 31 Augustus 
in Gauteng en 14 September in Durban, in jou dagboek aan. Die aanbieding in 
Kaapstad sal vroeg in Oktober gedoen word. 


NCDXC SKENK $8 000 AAN NCDXF VIR TOEKOMSTIGE DX-PEDISIES 


Die DX-klub van Noord-Kalifornië het `n tjek van $8 000 aan die DX-stigting 
van Noord-Kalifornië geskenk ten einde te help met die voortsetting van die 
stigting se werk aangaande bevordering van DX en DX-pedisies waar nodig. 


Die stigting sê dat dit die grootste donasie is wat dit ooit van `n klub ontvang 
het. Hulle sê dat die geld sal help om kritiese befondsing te voorsien vir DZ- 
pedisies na plekke wat hoog op is in die lys van mees gesogte plekke. Hulle sê 


ook dat sonder hierdie soort van ondersteuning sulke DX-pedisies nie moontlik 
sal wees nie. 


Die DX-klub van Noord-Kalifornië is op 10 Oktober 1946 gestig. Die begun- 
stigde van sy vrygewigheid, die DX-stigting van Noord-Kalifornië, is `n private 
nie-wins-organisasie, gestig in 1972. Sy doelstelling is om fondse en toerusting 
vir verdienstelike amateurradio en wetenskaplike projekte te voorsien. 


KLUBAFFILIASIE 
Klubaffiliasie by die SARL is gratis. 


Om seker te maak dat die klub nog bestaan, nog belangstel in affiliasie en om 
die SARL se rekords van die klub se skakelbesonderhede op datum te hou, is 
dit nodig dat die affiliasie jaarliks hernu word. Klubs wat in die vorige boekjaar 
geaffilieer was, en wat nie beduidende veranderings aan hulle konstitusie gemaak 
het nie,hoef slegs die klubaffiliasievorm in te vul en voor te lê. Klubs wat die 
eerste keer affilieer, moet meer inligting verskaf. 


Daar is baie voordele aan die affiliasie. Moenie die prosedure uitstel tot op die 
laaste oomblik nie. 


KOMPETISIENUUS 
NEEM VANMIDDAG DEEL AAN DIE SARL SE HE-KOMPETISIE 


Die komende kompetisies in Augustus (Foon, Digitaal en GG) is die vernaamste 
kompetisies van die SARL. Dit begin vandag, 4 Augustus, met die HF foonkom- 
petisie en word gevolg deur die digitale kompetisie op die 18de en finaal die 
GG-kompetisie op 25 Augustus. Al drie kompetisies vind plaas van 13:00 tot 
16:80 UTC (15:00 tot 18:80 SAT). 


Hierdie kompetisies is nie net op individue gerig nie maar klubs kan ook deel- 
neem. Dit is ideale geleenthede om u klublede betrokke te kry en dit as 
klubbedrywighede aan te bied. Daar kan as 'n operateur enkelband, enkeloper- 
ateur allebande, multi-operateur enkelband of multi-operateur allebande stasie 
deelgeneem word. 


Die volgende frekwensies moet gebruik word: 14 125 - 14 300 kHz; 7 063 7 100 
en 7 130 - 7 200 kHz en 3 603 - 3 650 en 3 700 tot 3 800 kHz. 


Die uitruiling is `n RS-verslag en 'n opeenvolgende reeksnommer wat by 001 be- 
gin. ESB-kontakte tel 1 punt, twee punte word verdien vir elke area gewerk per 
band en `n verdere twee punte vir elke stasie gewerk op al drie bande. Kontakte 
met stasies buite die 8 wedstrydsones word toegelaat, @OSO punte mag geëis 
word maar geen sone of driebander punte kan geëis word nie. 


Sertifikate word toegeken vir die eerste drie plekke en die hoogste enkele telling 
in die kompetisie. Verskeie trofeë word ook tydens die AJV aan die wenners in 
die verskillende kategorieë van die kompetisies. 


Dit is nog nie al nie, dar sal ook `n gelukkige trekking wees vir elk van die drie 
kompetisies. Die wenners sal getrek word uit die logstate wat ingedien is, dus 
al het u selfs min kontakte gemaak, stuur nogtans u logstate in. Dit is al wat 
nodig is om 'n 20138 ARRL Antennahandboek as prys te wen. 


Indien u `n elektroniese logstaat hou, wat u in hierdie dag en eeu behoort te doen, 
is dit maklik om dit in Cabrillo of ander formaat in te dien. 'n Excel sigblad is 
ook geskik vir diegene wat nie oor `n logprogram beskik nie. Logs moet teen 12 
Augustus ingedien word en gestuur word aan zsdbfn@netactive.co.za. 


Indien u sertifikate jaag, sal hierdie kompetisies help om u WAZS-sertifikate te 
verkry. Dus, haal u toerusting uit, stof dit af en neem deel aan die pret wat 
kompetisies bied. 


SUID-AFRIKAANSE RADIOLIGA JD-NAELLOOP 


Op Vrydag 9 Augustus, Nasionale Vrouedag, kan u deelneem aan die jaarlikse 
Suid-Afrikaanse Radioliga JD-naelloop. Die naelloop is op die lug tussen 09:00 
en 10:00 UTC en die uitruiling is 'n RS-verslag en YL of OM. 


Dit is `n foonnaelloop op die 40 meter band (7 063 - 7 100 en 7 180 - 7 200 kHz). 
Kontakte tussen YI-stasies is 5 punte werd, kontakte tussen YL en OM stasies 
is 3 punte werd en kontakte tussen OM stasies is 1 punt werd. 


Logstate moet teen 17 Augustus ingedien word by zsAbfn@netactive.co.za. 


RADIOAMATEURS MOET DAARNA STREEF OM HULLE KUNS TE 
BEVORDER 


Hierdie, en die volgende berig, is van Mike Bosch, ZS2FM, afkomstig. 


Radioamateurs het vir baie jare slegs GG gebruik totdat AM sy verskyning 
gemaak het, `n modus wat deur 'n groot meerderheid verafsku was weens sy 
seine van groot bandwydte. Na wêreldoorlog 11 het AM die mode geword totdat 
dit deur die nuwe eendklinkende ESB-modus verdring is, waarin die ou manne 
'n erge teensin gehad het en mee gesukkel het om in te stem. Nou is ons op die 
drumpel van die nuwe digitale en spraakmodusse en ons kan dieselfde teenkant- 
ing verwag totdat dit die norm word. 


Soortgelyk het radioamateurs op MF begin en toe is hulle na die HF-bande 
geforseer waar hulle daagliks DX-kontakte kon maak, maar slegs op sekere bande 
en op sekere tye. Hulle het begin om die tegniese probleme op BHF en hoër 
frekwensies te oorwin en ook AMA- en satellietwerking bemeester. 'Toe die 
ZR-re op die HF-bande toegelaat is, het hulle in groot getalle die BHF-bande 
verlaat, maar dit het ongelukkig nie amateurradio in die minste bevorder nie. 


Nou is dit `n baie opwindende tyd om betrokke te wees in in radiowetenskap en 
tegnologie en n.u.-draai te maak terug na die toekoms van amateurradio. Dit 
beteken nie dat HF-bedryf verwaarloos moet word nie, maar eerder om tyd te 
gebruik om die opwindende spektrum op BHF en hoër ook te ondersoek en die 
beste van twee wêrelde te geniet. 


2 METER BAKEN OM DIE INDIESE OSEAAN TE OORBRUG 


Roger Harrison, VK27ZRH, het 'n opwindende nuusitem op VK Logger geplaas 
wat as volg lees: “Die oorbrugging van BHF-pad tussen Suid-Afrika en Australië 
oor die Indiese oseaan, wat meer as 8 500 km oorspan, word probeer met 'n baken 
in Perth op 144,950 MHz. Die baken is opgerig deur die Northern Oorridor 
Radio Group. Die baken, VK6RIO, maak gebruik van tjirpmodulasie, wat tot 
ongeveer 50 dB onder die ruisvlak in `n 2 kHz bandwydte gedemoduleer kan 
word. die baken gebruik GPSgesluite frekwensie,tyd- en tjirpsinkronisasie en 
100 W in 4-by-8 Yagis gerig na Suid-Afrika. Hierdie is van die Amateurradio 
Victoria se webtuiste verkry.” Lees meer hieroor op die SARL se BHF-forum. 


KLUBNUUS 


Tydens die Algemene Jaarvergadering van die Zoeloeland Amateurradioklub, 
wat op 28 Julie 2013 te Richardsbaai plaasgevind het, is die volgende lede tot 
die nuwe komitee verkies: 


Voorsitter: John Kramer, ZS5J Onder Voorsitter: Andrew Jansen, ZSSAND 
Tesourier: Willie Axford, Z7S$5WI1 Sekretaris: Dawn Snyders, ZS5ME Lede: 
Jo Snyders. ZS5PO, (Redakteur) Warren Snyders, ZS5WOZ Anne Griffiths, 
ZSSFAB 


Ons wens die nuwe komitee sterkte toe vir hulle termyn van diens, en bedank 
die vorige komiteelede vir hulle harde werk gedurende hulle dienstermyn. 


Tydens die AJV van die CTARC gehou op 27 Julie, is lewenslange erelid- 
maatskap toegeken aan Paul Johnson, ZS1S, vir uitstaande bydraes aan am- 
ateurradio in die algemeen en aan die klub in besonder. 


'n Nuwe komitee is verkies, bestaande uit die volgende lede: Voorsitter: Noel 
Futter, ZS1FEW Tesourier en lededatabasis: Peter Henochsberg, ZS1IPMH Lede: 
Danny Blankenberg, ZS1BL Shaun Overmeyer, ZS1RA Rob Bareham, ZS1SA 
Tony McEwen, ZSUTM Paul Kennedy, ZS1PXK Dirk Lotz, ZS1X Deon Erwen, 
ZS1ZL Dave Reece, ZS1IDFER 


PRETORIA AMATEURRADIOKLUB SNUFFELMARK 


Die volgende ZS6PTA Megasnuffelmark word op Saterdag 10 Augustus vanaf 
08:00 tot 11:00 by die Pretoria Motorklub in Silverton gehou. Vir meer inligting, 
of om `n tafel te bespreek, kontak Almero, ZS6LDP op 083 938 8955. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
bly. Daar is tans 7 sonvlekgroepe sigbaar maar almal is stabiel met bykans geen 
kans vir sonfakkels nie. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 52. 


Amateurs gaan al die DX-bande van 20 tot 10 m geniet met 20 m wat die beste 
openinge gaan oplewer terwyl 15 m net `n kortkop agter behoort te wees. Kort 
10 m openinge kan van tyd-tot-tyd oor Oos-Wes dagligpaaie voorkom. 


Besoek gerus www.spaceweather.co.za vir meer inligting. 
DAGBOEK VAN GEBEURE 


Augustus Vandag, die Hamnet Winteruitdaging steeds aan die gang. 4 
Augustus Vandag, die SARL HF foonkompetisie. 9 Augustus SARL 
JD-naelloop. 10 Augustus - ZS6PTA Megasnuffelmark vanaf 08:00 tot 11:00. 
12 Augustus Logstate vir die SARL HF-foonkompetisie moet in wees na 
zsAbfn@netactive.co.za. 17 Augustus Logstate vir die SARL JD-naelloop moet 
in wees na zsAdbfn@netactive.co.za. 30 Augustus Oos-Rand Radiotak AJV om 
14:00. 31 Augustus - RTA vir Gauteng in die Innovation Hub, Pretoria. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te dien. Plaas nuusberigte - indien moontlik 
- in beide Engels en Afrikaans op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. 


Die SARL nooi u om elke Sondagoggend om 10:00 SAT op 145,750 MHz in die 
Pretoria-omgewing te luister na “Amateur Radio Today”. Daar is herleidings 
op 7 082, 7 205 en 17 660 kHz en ook 'n potgooi deur ZS6RO. Vir oudiostrome 
en Echolink deur ZS6FCOS, besoek www.sarl.org.za, klik op “Amateur Radio 
Today”, gaan na die groen kolom en klik op 'Listen on the web". `n Heruit- 
sending vind op Maandae om 16:30 UTC op 3 230 kHz plaas. Op die web- 
werf verskyn ook besonderhede aangaande verskeie ander heruitsendings. Ont- 
vangsrapporte, kommentaar en voorstelle sal waardeer word. Stuur e-pos aan ar- 
today@sarl.org.za. Sentech borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga gedeeltelik 
vertaal, saamgestel en geredigeer deur George Honiball, ZS6NE. 


Dankie dat u geluister het, 73. 
/EX 


